b'\n_START_ARTICLE_\nJeff Zatkoff\n_START_SECTION_\nUra\n_START_PARAGRAPH_\nLos Angeles Kings varasi Zatkoffin vuoden 2006 varaustilaisuudessa kolmannella kierroksella numerolla 74._NEWLINE_10. huhtikuuta 2008 Zatkoff teki Kingsin kanssa kolmivuotisen tulokassopimuksen. Ammattilaistasolla h\xc3\xa4n debytoi Ontario Reignin paidassa pelaten joukkueessa kaudella 2008\xe2\x80\x932009 37 ottelua. Vuodet 2008\xe2\x80\x932012 h\xc3\xa4n pelasi Kingsin AHL:ss\xc3\xa4 pelaavassa farmiseura Manchester Monarchsissa._NEWLINE_1. hein\xc3\xa4kuuta 2012 Zatkoff teki Pittsburgh Penguinsin kanssa kaksivuotisen sopimuksen. 28. maaliskuuta 2013 h\xc3\xa4net kutsuttiin AHL:st\xc3\xa4 Tomas Vokounin kakkosmaalivahdiksi Marc-Andre Fleuryn loukkaannuttua. H\xc3\xa4n ei kuitenkaan viel\xc3\xa4 saanut ensimm\xc3\xa4ist\xc3\xa4 NHL-peli\xc3\xa4 tililleen. AHL:n puolella Zatkoff sek\xc3\xa4 h\xc3\xa4nen joukkuetoverinsa Brad Thiessen palkittiin Harry "Hap" Holmes Memorial Awardilla kauden 2012\xe2\x80\x932013 p\xc3\xa4\xc3\xa4tteeksi. Palkinto annetaan v\xc3\xa4hint\xc3\xa4\xc3\xa4n 25 ottelua pelanneelle maalivahdille, jonka joukkue on p\xc3\xa4\xc3\xa4st\xc3\xa4nyt v\xc3\xa4hiten maaleja._NEWLINE_Zatkoffin oli tarkoitus aloittaa kausi 2013\xe2\x80\x932014 AHL:ss\xc3\xa4, mutta Tomas Vokounin loukkaannuttua h\xc3\xa4n aloittikin Marc-Andre Fleuryn kakkosmaalivahtina. 11. lokakuuta 2013 h\xc3\xa4n teki NHL-debyyttins\xc3\xa4 torjumalla 24 laukausta 6\xe2\x80\x933 -tappiossa Florida Panthersia vastaan. Ensimm\xc3\xa4isen voittonsa h\xc3\xa4n otti torjumalla nollapelin Columbus Blue Jacketsia vastaan 2. marraskuuta 2013._NEWLINE_Kes\xc3\xa4ll\xc3\xa4 2016 Zatkoff myytiin takaisin Los Angeles Kingsiin.'